**Minuta Reuniunii Consorțiului Regional de Inovare Nord-Est (CRI Nord-Est)**

Iasi, 16 noiembrie 2017

1. **Prezentarea rezultatelor studiului efectuat in regiune cu privire la nivelul de dezvoltare a serviciilor de inovare si transfer tehnologic.**

(Dr. Jonathan Loeffler – *Managing Director, Steinbeis-Europa-Zentrum, Germania*)

Realizat pe baza raspunsurilor primite de la 783 companii din regiune, active in domenii de specializare inteligenta, studiul a oferit informatii asupra:

* principalelor obiective ale acestor companii
* parteneriatele lor la nivel regional, national si international
* cererea lor in materie de personal inalt calificat si servicii de transfer tehnologic;
* discrepantelor dintre nevoile companiilor si oferta existenta de servicii de TT din partea organizatiilor care au activitati de cercetare si dezvoltare.

Rezultatele studiului au aratat ca:

* *servicii de consultanta in cercetare-inovare sunt oferite de toate* organizatiile de transfer tehnologic din regiune
* *Servicii pentru dezvoltarea si testarea de process sunt oferite de peste*  50% din organizatiile de transfer tehnologic din regiune
* *Servicii de Living lab, FabLab sunt oferite doar de* 1 din 9 organizatii din cele intervievate

Deci, trebuie dezvoltate ultimele doua categorii de servicii la nivel regional, cu accent pe domeniile agroalimentar, biotehnologii, mediu si TIC.

Studiul a mai evidentiat ca mai putin de 30% organizatiile de transfer tehnologic din regiune ofera servicii la nivel de TRL6 si TRL7, si **NICI UNA** la nivel de TRL 8 si TRL9, care corespunde serviciilor de demonstrare, testelor industriale si calificarii pentru intrarea in piata.

Obiectivele legate de dezvoltarea externa (*business development)* pot fi adresate in special de serviciile ITT din categoria “Contact” cum ar fi:

* *evenimente de constientizare*
* *evenimente de matchmaking si brokeraj*
* *sprijin in retea*
* *Acorduri de Parteneriat pentru Inovare*

*(Prezentarea integrala poate fi gasita atasat. )*

1. **Prezentarea noii editii a Strategiei pentru Cercetare si Inovare Regională prin Specializare Inteligentă (RIS3 NORD-EST)**

(Gabriela Macoveiu – *Director Comunicare, Inovare si Cooperare Externa, ADR Nord-Est).*

*(Documentul integral poate fi consultat pe pagina web a ADR Nord-Est, la adresa:* <http://adrnordest.ro/index.php?page=ris3> )

1. **Prezentarea situatiei actuale a portofoliului de proiecte inovative integrate asociate RIS3 Nord-Est care vor face obiectul apelul noului Obiectiv Specific dedicat regiunilor Nord-Est si Nord-Vest, din cadrul AP1 din POR 2014-2020**.

(Gabriela Macoveiu – *Director Comunicare, Inovare si Cooperare Externa, ADR Nord-Est).*

Lista proiectelor integrate care intrunesc criteriile acestui apel, urmeaza a fi inscrisa direct in ghidul aferent noului obiectiv specific.

Au fost pprezentate:

* lista proiectelor integrate colectate din regiune, prin apel deschis, in urma activitatilor de descoperire antreprenoriala din anul 2016 si a laboratorului de dezvoltare de proiecte din 2017;
* rezultatele evaluarii fiselor extinse de proiect de catre ADR Nord-Est si de catre Comisia Consultativa Academica;
* Provocari actuale pentru definitivarea portofoliului mai sus mentionat.

Date fiind rezultatele evaluarii fiselor extinse, din care reiese necesitatea unor eforturi sustinute pentru maturarea ideilor de proiecte incluse in portofoliu, urmatoarele directii de actiune au fost identificate prin consultare cu CRI:

1. Transmiterea de catre ADR Nord-Est a unor scrisori de clarificare catre toti promotorii de proiecte integrate. Fiecarui promotor i se va solicita sa clarifice aspectele deficitare evidentiate in urma evaluarii fiselor extinse de proiect.
2. Realizarea unei prime selectii de proiecte, in functie de fundamentarea sustenabilitatatii a caracterului inovativ al acestora, asa cum rezulta in urma clarificarilor primite de la promotori.

In functie de rezultatele acestei etape:

1. ADR Nord-Est va organiza intalniri individuale cu toti promotorii ai caror proiecte indeplinesc criteriile selectiei de la punctul 2, in vederea maturarii respectivelor idei de proiect si imbunatatirii fiselor extinse.
2. Proiectele care nu intrunesc conditiile de sustenabilitate si inovatie corespunzatoare cerintelor obiectivului specific dedicat din cadrul AP1 a POR 2014-2020, vor fi eliminate din lista proiectelor care vor fi inscrise in ghidul aferent.
3. In cazul in care proiectele ramase in portofoliu nu acopera integral finantarea disponibila pentru Regiunea Nord-Est prin apelul POR 2014-2020 dedicat, ADR Nord-Est va lansa un apel deschis pentru organizarea unui nou laborator de dezvoltare de proiecte (Project Development Lab), in vederea identificarii unor posibile idei de proiecte care corespund criteriilor OS mai sus mentionat, oferind solutii inovative pentru provocarile de dezvoltare identificate prin atelierele EDP organizate in regiune, in perioada 2016 – 2017.

In masura in care aceste idei de proiecte corespund criteriilor obiectivului specifc mai sus mentionat, ele vor urma aceeasi procedura de evaluare ca si proiectele din actualul portofoliu (i.e. evaluare de catre ADR Nord-Est si de catre Comisia Consultativa Academica, urmata de prezentarea spre avizare in cadrul CRI), putand fi incluse in portofoliul definitiv de proiecte integrate RIS3 listat in ghid.

*(Prezentarea integrala poate fi gasita atasat. )*